钦定古今图书集成/明伦汇编/家范典/第075卷 > 宋袁氏世范 > 《睦亲》
## 钦定古今图书集成/明伦汇编/家范典/第075卷 > 宋袁氏世范 > 《睦亲》

人家不和，多因妇女以言激怒其夫及同气。盖妇女
所见，不广、不远，不公，不平。又其所谓“舅姑”“伯叔”“妯娌”，
皆假合强为之称呼，非自然天属，故轻于割恩，易于
修怨。非丈夫有远识，则为其役而不自觉一家之中
乖变生矣。于是有亲兄弟子侄隔屋连墙，至死不相
往来者。有无子而不肯以犹子为后；有多子而不以
“与其兄弟者。有不恤兄弟之贫，养亲必欲如一，宁弃
亲而不顾者。有不恤兄弟之贫，葬亲必欲均费，宁留
丧而不葬者。”其事多端，不可概述。亦尝见有远识之
人，知妇女之不可谏诲，而外与兄弟相爱，常不失欢，
私救其所急，私赒其所乏，不使妇女知之。彼兄弟之
贫者，虽深怨其妇女而重爱其兄弟，至于当分析之
际，不敢以贫故而贪爱其兄弟之财产者，盖由见识
高远之人，不听妇女之言，而先施之厚，因以得兄弟
之心也妇女之易生言语者，又多出于婢妾之间，斗婢妾愚
贱，尤无见识，以言他人之短，失为忠于主母。若妇女
有见识，能一切勿听，则虚佞之言不复敢进。若听之
信之，从而爱之，则必再言之，又言之，使主母与人遂
成深仇。为婢妾者，方洋洋得志，非特婢妾为然，仆隶
亦多如此。若主翁听信，则房族亲戚故旧，皆大失欢，
而善良之仆佃，皆翻致诛责矣。有识之人，自宜触类
醒悟。